CELEX: 32018D0516(01)
Language: da
Date: 2018-05-14 00:00:00
Title: Rådets afgørelse af 14. maj 2018 om udnævnelse af et medlem af Det Europæiske Kemikalieagenturs bestyrelse

16.5.2018   
            
            
               DA
            
            
               Den Europæiske Unions Tidende
            
            
               C 169/1
            
         RÅDETS AFGØRELSE
   af 14. maj 2018
   om udnævnelse af et medlem af Det Europæiske Kemikalieagenturs bestyrelse
   (2018/C 169/01)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 79, og
   ud fra følgende betragtninger:
   
               (1)
            
            
               Det er fastsat i artikel 79 i forordning (EF) nr. 1907/2006, at Rådet udnævner én repræsentant for hver medlemsstat som medlem af Det Europæiske Kemikalieagenturs bestyrelse (»bestyrelsen«).
            
         
               (2)
            
            
               Ved afgørelse af 11. maj 2015 (2) udnævnte Rådet 15 medlemmer af bestyrelsen.
            
         
               (3)
            
            
               Den estiske regering har meddelt Rådet, at den agter at udskifte den estiske repræsentant i bestyrelsen, og har foretaget en indstilling af en ny repræsentant, som bør udnævnes for perioden indtil den 31. maj 2019 —
            
         VEDTAGET DENNE AFGØRELSE:
   Artikel 1
   Enda VESKIMÄE, som er estisk statsborger og født den 17. maj 1956, udnævnes til medlem af Det Europæiske Kemikalieagenturs bestyrelse i stedet for Aive TELLING for perioden fra den 14. maj 2018 til den 31. maj 2019.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 14. maj 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  EUT L 396 af 30.12.2006, s. 1.
   
      (2)  Rådets afgørelse af 11. maj 2015 om udnævnelse af femten medlemmer af Det Europæiske Kemikalieagenturs bestyrelse (EUT C 161 af 14.5.2015, s. 2).